கேள்வி: அலிஸ் இன் வொண்டர்லேண்ட் (2010 திரைப்படம்) - கதைச் சுருக்கம் பற்றி விளக்கவும்.
பதில்: 1871 ஆம் ஆண்டில், ஒரு விசித்திரமான தொடர்ச்சியான கனவால் கலங்கும் , 19 வயதான அலிஸ் கிங்ஸ்லீ, லார்ட் அஸ்காட்டின் தோட்டத்தில் விருந்தொன்றில் கலந்துகொள்கிறார். அங்கு, லார்ட் அஸ்காட்டின் மகன் ஹமிஷின் திருமண முன்மொழிவை எதிர்கொள்ள தெரியாமல் அங்கு தற்செயலாக தென்படும் நீல நிற இடுப்புச்சட்டை அணிந்து கடிகாரம் ஏந்திய முயலைப் பின்தொடர்ந்து ஒரு மரத்தின் அடியில் ஒரு பெரிய துளைக்குள் விழுகிறாள். விழுந்த இடத்தில் ‘குடிக்கவும்’ என்று பெயரிடப்பட்ட ஒரு போத்தலில் உள்ள திரவத்தை குடித்து விட்டு சிறிய கதவின் வழியாக மாயாஜால காட்டினுள் நுழைகிறாள். மாயாஜால காட்டினுள் வெள்ளை முயல், எலி, டோடோ பறவை, பேசும் பூக்கள், ட்வீட்லீடி மற்றும் ட்வீட்லெம் எனும் இரட்டையர்கள் என அவளை அறிந்தவர்களால் வரவேற்கப்படுகின்றாள். கம்பளிப்பூச்சியின் ஆராகுலம் இனால் (வொண்டர்லேண்டின் வரலாற்றையும் எதிர்காலத்தையும் சொல்லும் ஒரு சுருள் போன்ற நாட்காட்டி) முன்னறிவித்த அலிஸ் என்று உறுதிப்படுத்தப்படுகிறாள். சிவப்பு இராணியால் கட்டுப்படுத்தப்பட்ட வெள்ளை இராணியை அரியணைக்கு மீட்டெடுக்கவும், அண்டர்லேண்டில் வசிப்பவர்களை பயமுறுத்தும் டிராகன் போன்ற உயிரினமான ஜாபர்வாக்கியை கொல்ல வேண்டுமெனவும் கம்பளி பூச்சியினால் அறிவுறுத்தப்படுகிறாள். அலிஸ் விந்தை உலகில் பல விந்தையான உயிரினங்களையும், மேட் ஹேட்டரை சந்திக்கிறாள். மேட் ஹேட்டரின் முழு கிராமமும், குடும்பமும் சிவப்பு இராணியால் அழிக்கப்பட்டதால் மேட் ஹேட்டர் அலிஸிற்கு உதவுகிறார். மேட் ஹேட்டர் மற்றும் விந்தை உலகின் உயிரினங்களின் உதவியுடன் ஜாபர்வாக்கியை கொன்று, சிவப்பு இராணியை வென்று வெள்ளை இராணிக்கு (சிவப்பு இராணியின் தங்கை) அரியணைக்கு மீட்டு கொடுத்து விட்டு உலகிற்கு எவ்வாறு திரும்புகிறார் என்பதுமே திரைப்படத்தின் மீதிக்கதை.
கேள்வி: அலிஸ் இன் வொண்டர்லேண்ட் (2010 திரைப்படம்) - குரல் பதிவுகள் பற்றி தகவல் சொல்.
பதில்: * மைக்கல் சீன் - வெள்ளை முயல் * அலன் ரிக்மன் - கம்பளி பூச்சி * ஸ்டிபன் ப்ரை - பூனை * பர்பரா வின்சர் - டோர்மவுஸ் * கிறிஸ்டோபர் லீ - ஜாபர்வாக்கி